dh-unibe/image-text_koenigsfelden-charters-post-1500 huggingface dataset:
Wir, Sigmund, von gotes gnadn̄ hertzog ze Osterreich, ze Steir, ze Kèrndn̄ und ze Krain, graf ze Tirol ꝫcꝭ, embietn̄
den edln und unnsˀn lieben getrewen, ✳ allen unnsˀn graven, freyen, lanntvògtn̄, rittern und knechtn̄, vögtn̄, schulthaissn̄, burgermaistern, richtern, rèten und gemainden und allen andern unsˀn undertanen und getrewē, ✳ den dysˀ unsˀ brief fùrbracht wirdet, ✳ unser
gnad und alles gùt. ✳ als die ersam und geistlichn̄, ✳ unsˀ liebe, andèchtige, die abbtèssin und der convent ze Kùngsfelden im Ergàw gelegen, ✳ unsˀ stift, im Ellsazz ✳ und andnˀ enndn̄ nach irˀ notturfft ir wein, getrayd, zynns und anders heben ✳ und zu dem benantn̄ irem klostˀ
fùren, ✳ ouch sust zu menigern zeitn̄ im jar ander ir sachen allenthalben zehanndln und zeschaffen haben, ✳ daz wir derselben abbtèssin̄
und irs convents ambtlewt ✳ und aigen boten ✳ mit andnˀ iren knechtn̄, phèrden, wagen und irer fùrender habe ✳ unsˀ gùt sicherhait und
gelaitt gegeben haben ✳ und geben auch wissentlich mit dem brief, ✳ ùberal in unnsˀn lannden und gebieten ✳ sòlh ir hab und gùt haim zebringn̄, ✳ auch sunst ir sache ✳ zuhanndln und zeschaffen ✳ nach irˀ notturfft, ✳ als offt das zeschulden komet. ✳ davon emphelhen wir ew
allen und yedem in sunnderhait, ✳ daz ir sòlh unsˀ gelaitt ✳ stàt haltet ✳ und dawider nicht tùt, ✳ noch das yemant zetùn gestattet ✳ in dhain
weis. ✳ das ist unsˀ maynung. ✳ geben ze Friburg im Briskaw an sant Martinstag ✳ nach Cristo gebùrde im viertzehenhundert
und dem achtundfùnftzigisstn̄ jare.
d ✳ d ✳ in cons₎.
Kgsf 702 / 01
Königsf.
gleit ✳
Staatsarchiv
AARGAU
hertzog Sigmùnds
geleitz br₎
K ✳ T ✳ 117 ✳
Nͦ✳ 60 ✳
458